קבוצת הקרב הבלקנית

קבוצת הקרב הבלקנית היא קבוצת קרב של האיחוד האירופי. קבוצת הקרב כוללת חיילים משש מדינות בהובלת יוון.

היסטוריה
קבוצת הקרב הוקמה ב-2007, עם חיילים מיוון, קפריסין, רומניה ובולגריה. בשל כך, קבוצת הקרב נודעה בשנותיה הראשונות בכינוי "HELBROC" - ראשי התיבות של המדינות החברות בה. יוון היא המדינה המובילה בקבוצה. מטה הקבוצה ממוקם בלאריסה. ב-2011 שלחה אוקראינה לקבוצה 10 קציני מטה, יחידת נחתים, כלי רכב משוריינים ומטוס איליושין Il-76. בהצהרת ריגה מ-22 במאי 2015, שיבחו מדינות מזרח אירופה החברות באיחוד האירופי, את החלטתה של אוקראינה לסייע לאיחוד אף על פי שהיא איננה חברה בו, ולמרות המלחמה בדונבאס. החל מ-2016 שולחת סרביה חיילים לקבוצה.

ראו גם
 קבוצת קרב (האיחוד האירופי)

קישורים חיצוניים
 Cyprus signs Balkan battle group for EU
 אתר האיחוד האירופי

קבוצות קרב (האיחוד האירופי)
יוון: צבא וביטחון
יחסי בולגריה–רומניה